ħarġa LXXX 2008 25 Ersaqt lejn il-Baħar Ea lejn il-baħar biex tiġbor kuluri tal-mewġ imħawdin u tlaħlaħ dak l-ifjen fost kollha ħa ġġorru, qajl tgħożżu mas-snin. Ma bżajtx illi l-baħar se jġorrok mal-ħalel ġejjin imgħaddbin, bqajt tagħżel fil-mewġ il-kuluri f'kurrenti bla Iġiem, imqanglin. Ma bżajtx tul il-lejla mistura mill-waħx illi jkexkex is-skiet, bqajt f'dija qamrija b'qalb tgħaġġel qajl tfittex ġo qiegħ l-ilmijiet. Tlaqt waħdek, ħarbixt il-memorja, mort ħesrem bla għidtli għalfejn, insejt kull imgħoddi bejnietna u kollox għalik safa xejn. Baqagħlek biss waħma waħdiena jien naf, għax ftit ilu ħlomt bik, fost l-isbaħ kuluri tal-baħar hemm wieħed li jixraq għalik.